
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1631 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πρωτοκόλλου παράδοσης-παραλαβής 
της ακίνητης και κινητής περιουσίας του πρώ¬ 
ην Ν.Π.Δ.Δ. με την επωνυμία «Δημοτικοί Παιδι¬ 
κοί Σταθμοί Δήμου Αθηναίων» που μεταβιβάστη¬ 
κε στο Ν.Π. «Δημοτικό Βρεφοκομείο Αθηνών». 1 

Σύσταση Εκκλησιαστικού Ιδρύματος υπό την επωνυ¬ 
μίαν «ΙΔΡΥΜΑ ΕΚΚΛΗΣΙΑΣΤΙΚΟΥ ΙΣΤΟΡΙΚΟΥ ΜΟΥ¬ 
ΣΕΙΟΥ ΚΑΙ ΚΕΝΤΡΟΥ ΝΕΟΤΗΤΟΣ» «Η ΓΕΝΝΗΣΗ 
ΤΟΥ ΧΡΙΣΤΟΥ» ΤΗΣ ΕΝΟΡΙΑΣ ΓΕΝΝΗΣΕΩΣ ΧΡΙ¬ 
ΣΤΟΥ ΠΑΙΑΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΕ- 

ΣΟΓΑΙΑΣ ΚΑΙ ΛΑΥΡΕΩΤΙΚΗΣ». 2 

Σύσταση Εκκλησιαστικού Ιδρύματος υπό την επωνυμίαν 
«ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ». 3 


ΑΠΟΦΑΣΕΙ Σ 

Αριθμ. 55500 (1) 

Έγκριση πρωτοκόλλου παράδοσης-παραλαβής της ακί¬ 
νητης και κινητής περιουσίας του πρώην Ν.Π.Δ.Δ. με 
την επωνυμία «Δημοτικοί Παιδικοί Σταθμοί Δήμου 
Αθηναίων» που μεταβιβάστηκε στο Ν.Π. «Δημοτικό 
Βρεφοκομείο Αθηνών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρυθμίσεις για θέματα της 
Τοπικής Αυτοδιοίκησης κ.α διατάξεις». 

2. Τις διατάξεις της παρ. 2 του άρθρου 31 του 
ν. 3448/2006 (ΦΕΚ 57/Α/15.3.2006). 

3. Την υπ’ αριθμ. 37976/23.6.2006 απόφαση του Γενικού 
Γραμματέα Περιφέρειας Αττικής, που δημοσιεύτηκε στο 
ΦΕΚ 950/Β/19.7.2006 για την συγχώνευση του Ν.Π.Δ.Δ. 
«Δημοτικοί Παιδικοί Σταθμοί Δήμου Αθηναίων» στο Δη¬ 
μοτικό Ίδρυμα «Δημοτικό Βρεφοκομείο Αθηνών» 

4. Τις υπ’ αριθμ. 278+279/2006 αποφάσεις του Διοι¬ 
κητικού Συμβουλίου του ΝΠ «Δημοτικό Βρεφοκομείο 
Αθηνών» με τις οποίες εγκρίνονται τα πρωτόκολλα 
παράδοσης-παραλαβής της κινητής και ακίνητης περι¬ 
ουσίας του πρώην Ν.Π.Δ.Δ. «Δημοτικοί Παιδικοί Σταθμοί 
Δήμου Αθηναίων» στο ΔημοτικόΊδρυμα «Δημοτικό Βρε¬ 
φοκομείο Αθηνών» 

5. Την υπ’ αριθμ. οικ. 16978/11.11.2003 απόφαση του Γ ενι¬ 
κού Γ ραμματέα Περιφέρειας Αττικής, ΦΕΚ 1693/18.11.2003 
τ.β’. «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γ ενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Εγκρίνουμε τα πρωτόκολλα παράδοσης-παραλαβής της 
κινητής και ακίνητης περιουσίας του πρώην Ν.Π.Δ.Δ. «Δη¬ 
μοτικοί Παιδικοί Σταθμοί Δήμου Αθηναίων» στο Δημοτικό 
Ίδρυμα «Δημοτικό Βρεφοκομείο Αθηνών» όπως αναλυτικά 
αναφέρονται στις υπ’ αριθμ. 278+279/2006 αποφάσεις του 
Διοικητικού Συμβουλίου του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 3131 (2) 

Σύσταση Εκκλησιαστικού Ιδρύματος υπό την έπωνυ- 
μίαν «ΙΔΡΥΜΑ ΕΚΚΛΗΣΙΑΣΤΙΚΟΥ ΙΣΤΟΡΙΚΟΥ ΜΟΥ¬ 
ΣΕΙΟΥ ΚΑΙ ΚΕΝΤΡΟΥ ΝΕΟΤΗΤΟΣ «Η ΓΕΝΝΗΣΗ ΤΟΥ 
ΧΡΙΣΤΟΥ» ΤΗΣ ΕΝΟΡΙΑΣ ΓΕΝΝΗΣΕΩΣ ΧΡΙΣΤΟΥ ΠΑΙ- 
ΑΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΟΓΑΙΑΣ ΚΑΙ 
ΛΑΥΡΕΩΤΙΚΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 29 παραγρ. 2 του νόμου 
590/1977 «Περί Καταστατικού Χάρτου της Εκκλησίας 
της Ελλάδος». 

2. Τας διατάξεις του άρθρου 17 παραγρ. 5 του υπ’ 
αριθμ. 8/1980 Κανονισμού. 

3. Τας υποχρεώσεις της Ποιμαινούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

4. Τ ας υφιστάμενος πνευματικός ανάγκας της πόλεως 
Παιανίας του Νομού Αττικής. 

5. Την υπ’ αριθμ. 1/22.1.2006 Πράξιν του Εκκλησιαστικού 
Συμβούλου του Ιερού Ναού Γεννήσεως Χριστού Παια- 
νίας. 

6 Την από 23.6.2006 εγκριτικήν απόφασιν του Μητρο- 
πολιτικού Συμβουλίου της Ιερός Μητροπόλεως Μεσο- 
γαίας και Λαυρεωτικής. 

7. Την υπ’ αριθμ. 83/217/5.7.2006 Πρότασιν του Σεβα- 
σμιωτάτου Μητροπολίτου Μεσογαίας και Λαυρεωτικής 
κ. Νικολάου. 

8. Τας από 4.6.2006 και 5.7.2006 Γνωματεύσεις του 
Νομικού Γραφείου της Νομικής Υπηρεσίας της Εκκλη¬ 
σίας της Ελλάδος. 

9. Την από 31.8.2006 απόφασιν Αυτής, αποφασίζει: 

Συστήνεται στην Ιερά Μητρόπολη Μεσογαίας και 

Λαυρεωτικής Εκκλησιαστικόν Ίδρυμα υπό την επωνυ¬ 
μία «ΙΔΡΥΜΑ ΕΚΚΛΗΣΙΑΣΤΙΚΟΥ ΙΣΤΟΡΙΚΟΥ ΜΟΥΣΕΙΟΥ 
ΚΑΙ ΚΕΝΤΡΟΥ ΝΕΟΤΗΤΟΣ «Η ΓΕΝΝΗΣΗ ΤΟΥ ΧΡΙΣΤΟΥ» 
ΤΗΣ ΕΝΟΡΙΑΣ ΓΕΝΝΗΣΕΩΣ ΧΡΙΣΤΟΥ ΠΑΙΑΝΙΑΣ ΤΗΣ ΙΕ- 
ΡΑΣ ΜΗΤΡΟΠΟΛΕΩΣ ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ», 
το οποίον θα λειτουργεί ως εξηρτημένη Υπηρεσία του 
Ιερού Ναού, μη κερδοσκοπικού χαρακτήρα, υπό τον 
έλεγχον και την εποπτείαν της Ιερός Μητροπόλεως 
και θα εδρεύει εις την πόλιν της Παιανίας Αττικής. Η 
οργάνωσις, διοίκησις, διαχείρισις και λειτουργείας του 
Ιδρύματος τούτου θα διέπεται από τας διατάξεις του 
επόμενου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 
«ΙΔΡΥΜΑ ΕΚΚΛΗΣΙΑΣΤΙΚΟΥ ΙΣΤΟΡΙΚΟΥ ΜΟΥΣΕΙΟΥ ΚΑΙ 
ΚΕΝΤΡΟΥ ΝΕΟΤΗΤΟΣ Η ΓΕΝΝΗΣΗ ΤΟΥ ΧΡΙΣΤΟΥ» 
ΤΗΣ ΕΝΟΡΙΑΣ ΓΕΝΝΗΣΕΩΣ ΧΡΙΣΤΟΥ ΠΑΙΑΝΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΟΓΑΙΑΣ 
ΚΑΙ ΛΑΥΡΕΩΤΙΚΗΣ» 

ΚΕΦΑΛΑΙΟ Α' 

Άρθρο 1 

Σύσταση - Επωνυμία -Έδρα 

Στην Ενορία Γεννήσεως Χριστού Παιανίας, της Ιερός 
Μητροπόλεως Μεσογαίας και Λαυρεωτικής, συστήνε- 
ται Εκκλησιαστικό Ίδρυμα υπό την επωνυμία: «ΙΔΡΥΜΑ 
ΕΚΚΛΗΣΙΑΣΤΙΚΟΥ ΙΣΤΟΡΙΚΟΥ ΜΟΥΣΕΙΟΥ ΚΑΙ ΚΕΝΤΡΟΥ 
ΝΕΟΤΗΤΑΣ «Η ΓΕΝΝΗΣΗ ΧΡΙΣΤΟΥ» ΠΑΙΑΝΙΑΣ», το οποίο 
θα λειτουργεί στο κτίριο του πρώην 2ου Δημοτικού 
Σχολείου, κείμενο επί της οδού Στρατηγού Δάβαρη 11 
και στις υπ’ αριθμ. 3 και 4 αίθουσες που παρεχώρησε 
για χρήση στο Εκκλησιαστικό Συμβούλιο μετά από αί¬ 
τησή του, η Δημοτική Αρχή Παιανίας, με την υπ’ αριθμ. 
18/2006 ομόφωνη απόφαση του Δημοτικού Συμβουλί¬ 
ου Παιανίας και κοινοποιήθηκε με το υπ’ αριθμ. πρωτ. 
1192/23.2.2006 έγγραφο της Δημοτικής Αρχής. ΤοΊδρυμα 
τούτο αποτελεί εξηρτημένη υπηρεσία του Ιερού Ναού 
Γεννήσεως Χριστού Παιανίας αυτοτελούς διαχείρισης 
και μη κερδοσκοπικού χαρακτήρα. 

Αρθρο 2 
Σκοπός 

Σκοπός του Ιδρύματος είναι: 

1. Η φύλαξη και έκθεση των Ιερών καθιερωμένων και 
αγιασμένων λατρευτικών πραγμάτων, έργων τέχνης, του 
παλαιού Ιερού Ναού Γ εννήσεως Χριστού μεταβυζαντινής 
περιόδου, και η προβολή δια της τέχνης της εκφρά- 


σεως της ευσέβειας και του ορθοδόξου φρονήματος 
των κατοίκων της πόλεως Παιανίας και της ευρύτερης 
περιοχής των Μεσογείων. 

2. Ο ίδιος χώρος θα αποτελεί και Κέντρο Νεότητος 
όπου θα γίνονται συναντήσεις των νέων της ενορί¬ 
ας και της πόλεως ευρύτερα των τριών βαθμιδών των 
Κατηχητικών Σχολείων και των Χριστιανικών ομάδων 
Νεότητας, σύμφωνα με το ορισμένο πρόγραμμα προς 
πνευματική οικοδομή αυτών. 

3. Ο ίδιος χώρος θα χρησιμοποιείται για να γίνωνται 
προγραμματισμένες εκδηλώσεις κοινωνικού, θρησκευ¬ 
τικού και πολιτιστικού περιεχομένου από επιλεγμένους 
εισηγητές για πληρέστερη και αρτιότερη πνευματική, 
ποιμαντική, κατηχητική, πολιτιστική και κοινωνική δι¬ 
ακονία του χριστεπώνυμου πληρώματος της τοπικής 
εκκλησίας. 

Άρθρο 3 

Μέσα για την επίτευξη του σκοπού 

Μέσα για την επίτευξη των ως άνω σκοπών είναι: 

1. Αξιοποίηση του ανθρώπινου δυναμικού της ενορίας 
(κληρικών και λαϊκών) που εμφορούνται από ιεραπο¬ 
στολικό ζήλο και εγνωσμένης εξειδίκευσης σε θέματα 
ζωτικής σημασίας και αναγκαιότητας. 

2. Πραγματοποίηση εσπερινών ομιλιών, οργάνωση 
διαλέξεων, σεμιναρίων και προβολών (νίόβο - σλάιτς) 
μορφωτικού χαρακτήρα από την Αγία Γ ραφή, την Πα- 
τερική και την κοινωνική θεματολογία. 

3. Οργάνωση αγώνων με επιτραπέζια παιχνίδια και 
νοηματικά τεστ μεταξύ χριστιανικών ομάδων από διά¬ 
φορες ενορίες της περιοχής. 

ΚΕΦΑΛΑΙΟ Β' 

Άρθρο 4 

Κεντρική οργάνωση - Διοίκηση 

1. ΤοΊδρυμα Εκκλησιαστικού Ιστορικού Μουσείου και 
Κέντρο Νεότητας «Η ΓΕΝΝΗΣΗ ΧΡΙΣΤΟΥ» Παιανίας, 
υπόκειται στην πνευματική και διοικητική εποπτεία της 
Ιερός Μητροπόλεως Μεσογαίας και Λαυρεωτικής και 
διοικείται από πενταμελές Διοικητικό Συμβούλιο (εφ’ 
εξής Δ.Σ.) που απαρτίζεται από: 

α. Τον εκάστοτε Πρόεδρο του Εκκλησιαστικού Συμβου¬ 
λίου του Ι.Ν. Γεννήσεως Χριστού Παιανίας, ως Πρόεδρο. 

β.Ένα μέλος του εκάστοτε Εκκλησιαστικού Συμβου¬ 
λίου του Ι.Ν. Γέννησης Χριστού - Παιανίας. 

γ. Δυο μέλη του εκάστοτε Δημοτικού Συμβουλίου Παι- 
ανίας, οριζόμενα από το Δημοτικό Συμβούλιο. 

δ. Ένα μέλος από την Φιλόπτωχο Αδελφότητα του 
Ιερού Ναού Γ εννήσεως Χριστού - Παιανίας. 

2. Τα μέλη του Δ.Σ. διορίζονται μαζί με τα αντίστοιχα 
αναπληρωματικά μέλη για μια τριετία από τον Σεβα- 
σμιώτατο Μητροπολίτη Μεσογαίας και Λαυρεωτικής 
υστέρα από έγγραφη πρόταση του Εκκλησιαστικού 
Συμβουλίου. Το αξίωμα των μελών του Δ.Σ. είναι τιμη¬ 
τικό και άμισθο, οι δε διορισθέντες δύνανται να επα- 
ναδιορισθούν. 

3. Μέλη του Δ.Σ. που δεν ανταποκρίνονται στα κα- 
θήκοντά τους ή κωλύονται στην άσκηση αυτών ή δεν 
επιδεικνύουν εν γένει ενδιαφέρον για την εκτέλεσή τους 
ή προβαίνουν σε ενέργειες που έρχονται σε αντίθεση 
με τον σκοπό του ιδρύματος, ή παραιτούνται πριν από 
τη λήξη της θητείας τους, παύονται και αντικαθίστανται 
από τον Σεβασμιώτατο Μητροπολίτη. 

4. Το Δ.Σ. του ιδρύματος συγκροτείται σε σώμα κατά 
την πρώτη συνεδρίασή του και εκλέγει Αντιπρόεδρο, 
Γραμματέα και Ταμία. 

5. Το Δ.Σ. συνέρχεται τακτικά κάθε τρίμηνο και εκτά¬ 
κτως όταν παρίσταται ανάγκη, ύστερα από πρόσκληση 
του Προέδρου, ή σε περίπτωση απουσίας ή κωλύματος 
Αυτού, του Αντιπροέδρου, ή ύστερα από έγγραφη αίτη¬ 
ση προς τον Πρόεδρο τριών τουλάχιστον μελών. 

6. Το Δ.Σ. βρίσκεται σε απαρτία όταν παρίσταται 
οπωσδήποτε ο Πρόεδρος, ή σε περίπτωση απουσίας ή 
κωλύματος και με εντολή του ο νόμιμος αναπληρωτής 
αυτού, οι δε αποφάσεις αυτού λαμβάνονται κατά πλει- 
οψηφία των παρόντων μελών. Σε περίπτωση ισοψηφί- 
ας υπερισχύει η ψήφος του Προέδρου ή του νομίμου 
αναπληρωτού του. 

Αρθρο 5 

Αρμοδιότητες του Διοικητικού Συμβουλίου 

Το Δ.Σ. του Ιδρύματος έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που αφορά στην ορ¬ 
γάνωση, διοίκηση και λειτουργία του ιδρύματος, στη 
διαχείριση και αξιοποίηση εν γένει των πόσης φύσεως 
περιουσιακών στοιχείων, που έχουν διατεθεί σε χρήση 
του ιδρύματος, καθώς και για κάθε ζήτημα που σχετί¬ 
ζεται με την εκπλήρωση των σκοπών αυτού, 

2. Συνεργάζεται για όλα τα σχετικά ζητήματα με το 
Εκκλησιαστικό Συμβούλιο του Ι.Ν. Γεννήσεως Χριστού 
Παιανίας, με το Μητροπολιτικό Συμβούλιο της Ι.Μ. Με- 
σογαίας και Λαυρεωτικής, με τα Εκκλησιαστικά Συμ¬ 
βούλια άλλων ενοριών, με τα Δ.Σ. των κοινωφελών και 
λοιπών εκκλησιαστικών Ιδρυμάτων της περιφέρειας της 
οικείας Ιεράς Μητροπόλεως, με διάφορους πολιτιστι¬ 
κούς, επιστημονικούς και λοιπούς συλλόγους, καθώς 
και με την Νομαρχιακή και Τοπική Αυτοδιοίκηση, τους 
τοπικούς φορείς και εν γένει τις αρμόδιες κρατικές 
υπηρεσίες για την προαγωγή και επίτευξη των σκοπών 
του Ιδρύματος. 

3. Μεριμνά για την εξεύρεση οικονομικών πόρων και 
για την εύρυθμη, ομαλή, απρόσκοπτη και αποτελεσμα¬ 
τική λειτουργία του Ιδρύματος, 

4. Καταρτίζει τον ετήσιο προϋπολογισμό και τον 
ετήσιο απολογισμό του Ιδρύματος, τους οποίους και 
υποβάλλει για έγκριση στο οικείο Μητροπολιτικό Συμ¬ 
βούλιο. 

5. Αποφασίζει για κάθε άλλο θέμα το οποίο ανακύ¬ 
πτει κατά την εφαρμογή των διατάξεων του παρόντος 
Κανονισμού και δεν προβλέπεται ρητά σε αυτόν, με την 
επιφύλαξη της έγκρισης των Πράξεών του από το οικείο 
Μητροπολιτικό Συμβούλιο. 

6. Το Δ.Σ. δύναται νά συστήση υποεπιτροπάς από 
ειδικούς δια την ομαλήν λειτουργίαν του Μουσείου και 
του Κέντρου Νεότητος. 

Αρθρο 6 

Αρμοδιότητες Προέδρου, Αντιπροέδρου, Γραμματέα 
και Ταμία του Δ.Σ. 

1. Ο Πρόεδρος του Δ.Σ.: 

α)Έχει την ευθύνη όλων των δραστηριοτήτων και της 
λειτουργίας του Ιδρύματος και συντονίζει τα μέλη του 
Δ.Σ. για την υλοποίηση των σκοπών αυτού. 

β) Εκπροσωπεί το Ίδρυμα ενώπιον κάθε Διοικητικής, 
Δικαστικής και Εκκλησιαστικής Αρχής και οποιοσδήποτε 


άλλης Αρχής και σε όλες του τις σχέσεις με άλλα Ιδρύ¬ 
ματα, Οργανισμούς, Νομικά και Φυσικά πρόσωπα. 

γ) Λαμβάνει γνώση όλων των εισερχομένων και εξερ- 
χόμενων εγγράφων του Ιδρύματος, συνυπογράφει με 
τον Γ ραμματέα όλη την αλληλογραφία αυτού και συ¬ 
νυπογράφει με τον Ταμία όλα τα οικονομικής φύσεως 
έγγραφα. 

δ) Συγκαλεί το Δ.Σ. σε τακτικές ή έκτακτες συνεδριά¬ 
σεις σύμφωνα με το άρθρο 4 του παρόντος κανονισμού, 
διευθύνει τις σε αυτές συζητήσεις και συνυπογράφει με 
τον Γ ραμματέα τα πρακτικά των συνεδριάσεων. 

ε) Εν γένει μεριμνά για την εφαρμογή των διατά¬ 
ξεων του παρόντος Κανονισμού και των αποφάσεων 
του Δ.Σ. 

2. Ο Αντιπρόεδρος του Δ.Σ.: 

Αναπληρώνει τον Πρόεδρο, σε περίπτωση απουσίας 
ή κωλύματος σε όλες τις ως άνω αρμοδιότητες αυτού 
και ενεργεί κατόπιν εντολής του. 

3. Ο Γραμματέας του Δ.Σ.: 

α) Τηρεί το Βιβλίο Πρωτοκόλλου του Ιδρύματος, 
β) Συντάσσει όλα τα έγγραφα και όλη την αλληλο¬ 
γραφία του ιδρύματος, για την οποία ενημερώνει τον 
Πρόεδρο και την οποία συνυπογράφει με αυτόν. 

γ) Τηρεί το Βιβλίο Πρακτικών των Συνεδριάσεων του 
Δ. Σ., συντάσει τα πρακτικά και τα συνυπογράφει με 
τον Πρόεδρο, 

δ) Φυλάσσει τα έγγραφα, την αλληλογραφία, τα βιβλία 
και τη σφραγίδα του Ιδρύματος. 

4. Ο Ταμίας του Δ.Σ.: 

α) Ενεργεί για λογαριασμό του Δ. Σ., έναντι του οποίου 
είναι υπόλογος, τις διαχειριστικές πράξεις αναφορικά 
με τα πόσης φύσεως περιουσιακά στοιχεία, 
β) Τηρεί το Βιβλίο Ταμείου, καθώς και τα Διπλότυπα 
Γραμμάτια Εισπράξεως και Εντάλματα Πληρωμής του 
Ιδρύματος, 

γ) Εισπράττει κάθε έσοδο του Ιδρύματος με Διπλό¬ 
τυπα Γ ραμμάτια Εισπράξεως, θεωρημένα από την οι¬ 
κεία Ιερά Μητρόπολη, τα οποία συνυπογράφει με τον 
Πρόεδρο. 

δ) Διενεργεί τις πληρωμές για κάθε δαπάνη που προ- 
βλέπεται στον εγκεκριμένο Προϋπολογισμό βάσει δι¬ 
πλοτύπων Ενταλμάτων Πληρωμής, θεωρημένων από την 
οικεία Ιερά Μητρόπολη, τα οποία επίσης συνυπογράφει 
με τον Πρόεδρο, όπως άλλωστε και όλα τα οικονομικής 
φύσεως έγγραφα. 

ε) Ευθύνεται για τη φύλαξη των χρημάτων του Ιδρύ¬ 
ματος, τα οποία κατατίθενται σε ιδιαίτερο λογαριασμό 
μιας από τις Τράπεζες που λειτουργούν στην πόλη της 
Παιανίας στο όνομα του Ιδρύματος. 

στ) Διενεργεί καταθέσεις και αναλήψεις χρημάτων με 
εξουσιοδότηση κατόπιν αποφάσεως του Δ.Σ. και εγκρί- 
σεως από την οικεία Ιερά Μητρόπολη. 

ζ) Δύναται να παρακρατεί χρηματικό ποσό στα χέρια 
του καθοριζόμενο από το Δ.Σ. για την αντιμετώπιση 
εκτάκτων και επειγουσών αναγκών του Ιδρύματος. 

η) Τηρεί το Βιβλίο Κτηματολογίου και το Βιβλίο Υλι¬ 
κού. 

θ) Καταρτίζει τον Προϋπολογισμό και Απολογισμό 
του Ιδρύματος, τους οποίους υποβάλλει στο Δ.Σ. προς 
ψήφιση και στην οικεία Ιερά Μητρόπολη για έγκριση. 

ι) Τον Ταμία όταν απουσιάζει ή κωλύεται αναπληρώνει 
έτερο μέλος του Δ.Σ., το οποίο ορίζεται με απόφασή 
του. 

Αρθρο 7 

Τηρούμενα βιβλία 

Το Ίδρυμα τηρεί τα εξής βιβλία: 

1. Βιβλίο Κτηματολογίου στο οποίο καταγράφεται όλη 
η ακίνητος περιουσία του. 

2. Βιβλίο Πρωτοκόλλου εισερχομένων και εξερχόμενων 
εγγράφων. 

3. Βιβλίο Πρακτικών συνεδριάσεων του Δ.Σ. 

4. Βιβλίο Ταμείου αριθμημένο και θεωρημένο από την 
οικεία Ιερά Μητρόπολη. 

5. Διπλότυπα εισπράξεων και Εντάλματα πληρωμών 
αριθμημένα και θεωρημένα από την οικεία Ιερά Μη¬ 
τρόπολη. 

6. Βιβλίο Υλικού στο οποίο καταγράφονται όλα τα 
κινητά περιουσιακά στοιχεία, που έχουν διατεθεί ή αγο- 
ρασθεί για χρήση του Ιδρύματος. 

Άρθρο 8 

Πόροι του Ιδρύματος 

Πόροι του Ιδρύματος δια την καλή και απρόσκοπτο 
λειτουργία του είναι: 

1. Χρηματικά ποσά προερχόμενα από τακτική ή έκτα¬ 
κτη ενίσχυση του Ιερού Ναού Γεννήσεως Χριστού Παια- 
νίας. Στον προϋπολογισμό εγγράφεται κατ’ έτος σχετικό 
κονδύλιο. 

2. Κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής Ένωσης, της Νομαρχιακής 
ή της Τοπικής Αυτοδιοίκησης, Οργανισμών και άλλων 
Νομικών Προσώπων Δημοσίου ή Ιδιωτικού Δικαίου, Φυ¬ 
σικών προσώπων και κάθε άλλη νόμιμη επιχορήγηση. 

3. Δωρεές ή κληρονομιές υπέρ του Ιδρύματος. 

4. Τόκοι από καταθέσεις σε τράπεζες ή άλλους πι¬ 
στωτικούς οργανισμούς. 

5. Εισφορές σε είδος ή σε χρήμα, φίλων του Ιδρύ¬ 
ματος. 

Θ.Έσοδα από διάφορες εκδηλώσεις στην αίθουσα του 
Ιδρύματος (Μνημόσυνα, Δεξιώσεις κ.λ.π.) 

7. Κάθε άλλο έσοδο προερχόμενο από νόμιμο πηγή 
και μη προβλεπόμενο από το παρόν άρθρο. 

Αρθρο 9 
Διάθεση Πόρων 

Οι πόροι του Ιδρύματος διατίθενται μετά από από¬ 
φαση του Δ.Σ.: 

1. Για τον αναγκαίο εξοπλισμό του Ιδρύματος και την 
εύρυθμο λειτουργία του. 

2. Για την προμήθεια βιβλίων και άλλων υλικών απα¬ 
ραίτητα για την λειτουργία του. 

3. Για την πληρωμή παγίων και λοιπών εξόδων λει¬ 
τουργίας του Ιδρύματος, (όπως Δ.Ε.Η., Ο.Τ.Ε, Ε.ΥΔ.Α.Π., 
Συντήρηση των χώρων του Ιδρύματος κ.λπ.) 

4. Για την συντήρηση και αποκατάσταση των εκθε¬ 
μάτων του Μουσείου. 

5. Γ ια την διοργάνωση εορτών, ομιλιών, συνεστιάσεων 
και γενικά εκδηλώσεων απαραίτητων για την επιτυχία 
των σκοπών του Ιδρύματος. 

6. Για τη φιλοξενία ομιλητών, χορωδιών και λοιπών 
προσώπων ή ομάδων για την επιτυχία των σκοπών του 
Ιδρύματος. 

7. Γ ια κάθε τι άλλο, με απόφαση του Δ.Σ., το οποίο δεν 
προβλέπεται από το παρόν άρθρο και είναι σχετικό με 
την επιτυχία των σκοπών του Ιδρύματος. 


Άρθρο 10 

Τροποποίηση Κανονισμού - Κατάργηση 
του Ιδρύματος. 

1. Ο παρών κανονισμός δύναται να τροποποιηθεί με 
απόφαση του Δ.Σ., το δε Ίδρυμα καταργείται με αιτιο¬ 
λογημένη απόφαση του Δ.Σ. 

2. Η τροποποίηση του Κανονισμού και η κατάργηση 
του Ιδρύματος γίνεται κατόπιν αποφάσεως της Ιερός 
Συνόδου της Εκκλησίας της Ελλάδος, μετά από αιτιολο¬ 
γημένη απόφαση του Δ.Σ. και την έγκριση του Μητροπο- 
λιτικού Συμβουλίου της οικείας Ιερός Μητροπόλεως. 

3. Σε κάθε περίπτωση κατάργησης του Ιδρύματος, 
η χρήση των πόσης φύσεως περιουσιακών στοιχείων, 
τα οποία είχαν παραχωρηθεί ή δωρηθεί στο Ίδρυμα, 
περιέρχονται στο Νομικό Πρόσωπο του Ιερού Ναού Γ εν¬ 
νήσεως Χριστού Παιανίας, στην πλήρη κυριότητα του 
οποίου άλλωστε και αυτά ανήκουν. 

Αρθρο 11 

Τίτλος - Σφραγίδα 

Το Εκκλησιαστικό Ιστορικό Μουσείο και Κέντρο Νε- 
ότητος «Η ΓΕΝΝΗΣΗ ΧΡΙΣΤΟΥ» Παιανίας, έχει δική του 
σφραγίδα σε δύο επάλληλους κύκλους, η οποία φέρει 
στο κέντρο την εικόνα της Γεννήσεως του Χριστού. 
Στον εξωτερικό κύκλο εγγράφονται οι λέξεις: «ΙΕΡΑ 
ΜΗΤΡΟΠΟΛΙΣ ΜΕΣΟΓΑΙΑΣ & ΛΑΥΡΕΩΤΙΚΗΣ» και στον 
εσωτερικό κύκλο η επωνυμία του Ιδρύματος: «ΕΚΚΛΗ¬ 
ΣΙΑΣΤΙΚΟ ΙΣΤΟΡΙΚΟ ΜΟΥΣΕΙΟ ΚΑΙ ΚΕΝΤΡΟ ΝΕΟΤΗΤΟΣ 
«Η ΓΕΝΝΗΣΗ ΧΡΙΣΤΟΥ» ΠΑΙΑΝΙΑΣ». 

Αρθρο 12 

Ισχύς του παρόντος Κανονισμού 

Ο παρών Κανονισμός ισχύει από τη δημοσίευσή του 
στο επίσημο Δελτίο της Εκκλησίας της Ελλάδος «ΕΚ¬ 
ΚΛΗΣΙΑ» και στην Εφημερίδα της Κυβερνήσεως. 

Αρθρο 13 
Κάλυψις δαπάνης 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου του Ιερού Ναού Γ εννήσεως Χριστού Παιανίας, 
το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2006 
Ο Πρόεδρος 

4 Ο Αθηνών ΧΡΙΣΤΟΔΟΥΛΟΣ 

-♦- 

Αριθμ. 3136 (3) 

Σύσταση Εκκλησιαστικού Ιδρύματος υπό την επωνυμίαν 
«ΕΚΚΛΗΣΙΑΣΤΙΚΕΣ ΚΑΤΑΣΚΗΝΩΣΕΙΣ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2 και 59 παρ. 2 
του ν. 590/1977 «Περί Κατασταστικού Χάρτου της Εκ¬ 
κλησίας της Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υφισταμένας Κοινωνικός, Ποιμαντικός και Πνευ¬ 
ματικός ανάγκας ιδιαιτέρως της Νεότητος της Ιερός 
Μητροπόλεως Εδέσσης, Πέλλης και Αλμωπίας. 

4. Την υπ’ αριθμ. 441/28.6.2006 Πρότασιν του Σεβασμιωτά- 
του Μητροπολίτου Εδέσσης, Πέλλης και Αλμωπίας Ιωήλ. 

7. Την από 7.7.2006 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

8. Την από 31.8.2006 απόφασιν Αυτής, αποφασίζει: 

Συστήνεται εις την Ιερόν Μητρόπολιν Εδέσσης, Πέλλης 

και Αλμωπίας ΕκκλησιαστικόνΊδρυμα υπό την επωνυμίαν 
«ΕΚΚΛΗΣΙΑΣΤΙΚΑΙ ΚΑΤΑΣΚΗΝΩΣΕΙΣ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ”», το οποίον 
θα λειτουργεί ως εξηρτημένη Υπηρεσία της Ιερός Μητρο¬ 
πόλεως, μή κερδοσκοπικού χαρακτήρος, υπό τον έλεγχον 
και εποπτείαν αυτής και θα εδρεύει εις τα Γραφεία της 
Ιερός Μητροπόλεως. Η οργάνωσις, διοίκησις, διαχείρησις 
και λειτουργία του Ιδρύματος αυτού θα διέπεται από τας 
διατάξεις του επισυναπτόμενου Κανονισμού. 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ «ΕΚΚΛΗΣΙΑΣΤΙΚΑΙ 
ΚΑΤΑΣΚΗΝΩΣΕΙΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ 

Άρθρο 1 

Σύσταση και Επωνυμία. 

Συνιστάται στην Ιερά Μητρόπολη Εδέσσης, Πέλλης 
και Αλμωπίας Εκκλησιαστικό Ίδρυμα με την επωνυμία 
«ΕΚΚΛΗΣΙΑ-ΣΤΙΚΑΙ ΚΑΤΑΣΚΗΝΩΣΕΙΣ ΙΕΡΑΣ ΜΗΤΡΟΠΟ¬ 
ΛΕΩΣ ΕΔΕΣΣΗΣ ΠΕΛΛΗΣ ΚΑΙ ΑΛΜΩΠΙΑΣ», το οποίο θα 
λειτουργεί στον ιδιόκτητο χώρο της Ιερός Μητροπό¬ 
λεως, που βρίσκεται στην περιοχή Ελευθεροχωρίου 
Γιαννιτσών, στους πρόποδες του όρους Πάικου. Το πα¬ 
ραπάνω Ίδρυμα θα λειτουργεί ως εξηρτημένη Υπηρε¬ 
σία του Νομικού Προσώπου της Ιερός Μητροπόλεως 
Εδέσσης, στεγαζόμενο εις τα Μητροπολιτικά Γ ραφεία, 
και θα τελεί υπό την άμεση πνευματική και διοικητική 
εποπτεία αυτής, θα είναι αυτοτελούς διαχείρισης και 
μή κερδοσκοπικού χαρακτήρα και, τέλος, θα διέπεται 
από τις διατάξεις του παρόντος Κανονισμού. 

Αρθρο 2 

Σκοποί και μέσα προς επίτευξη αυτών 

1. Σκοποί του Εκκλησιαστικού Ιδρύματος: 

α) Γ ενικός σκοπός του Εκκλησιαστικού τούτου Ιδρύμα¬ 
τος είναι η γενική συμβολή στην πληρέστερη και αρτιό¬ 
τερη πνευματική, ποιμαντική, κατηχητική, ιεραποστολική, 
κοινωνική και φιλανθρωπική διακονία της Ιερός Μητρο¬ 
πόλεως Εδέσσης, Πέλλης και Αλμωπίας στο πλαίσιο της 
Ορθόδοξης Πίστης, Παράδοσης και Διδασκαλίας. 

β) Η διοργάνωση, κατά τους θερινούς μήνες του έτους, 
Εκκλησιαστικών Κατασκηνώσεων για μαθητές, μαθήτρι¬ 
ες, φοιτητές, φοιτήτριες και εργαζόμενους νέους, στους 
οποίους, μαζί με την ευχάριστη και υγιεινή διαμονή θα 
προσφέρεται και η Ορθόδοξη Εκκλησιαστική αγωγή. 

γ) Η καλλιέργεια της επικοινωνίας μεταξύ των στε¬ 
λεχών, κληρικών και λαϊκών, της Ιερός Μητροπόλεως 
Εδέσσης, Πέλλης και Αλμωπίας, αλλά και άλλων Ορθο¬ 
δόξων Εκκλησιών. 

2. Προς επίτευξη των σκοπών του Ιδρύματος προ- 
βλέπεταί: 

α) Η διοργάνωση στις εγκαταστάσεις του Ιδρύματος 
κάθε είδους εκδηλώσεων, συνάξεων, εκδρομών ή άλ¬ 


λων προγραμμάτων, υπό την έγκριση πάντοτε και την 
εποπτεία της Ιερός Μητροπόλεως. 

β) Η φιλοξενία στις Κατασκηνωτικές εγκαταστάσεις 
παιδιών ή ομάδων, ειδικών κατηγοριών ή προερχομένων 
από εμπερίστατες χώρες, με την απαραίτητη προϋπό¬ 
θεση και την σύμφωνη γνώμη και έγκριση της Ιερός 
Μητροπόλεως. 

γ) Οι κατασκηνωτές, μαθητές, μαθήτριες, φοιτητές, 
φοιτήτριες κλπ θα προέρχονται, κατά προτεραιότητα, 
απο τις περιφέρειες των Ενοριών της Ιερός Μητροπό¬ 
λεως Εδέσσης, Πέλλης και Αλμωπίας, και δευτερευό- 
ντως και συμπληρωματικώς από άλλες εκκλησιαστικές 
περιφέρειες της Εκκλησίας της Ελλάδος ή άλλων Ορ¬ 
θοδόξων Εκκλησιών. 

δ) Η κατασκήνωση θα χρησιμοποιείται κατά κατασκη- 
νωτική περίοδο είτε από παιδιά ηλικίας 6 -12 ετών, είτε 
από παιδιά ηλικίας 12 -18 ετών, είτε, τέλος από άτομα 
νεανικής ηλικίας, βεβαίως σε όλες τις περιπτώσεις από 
άτομα του αυτού απαραιτήτως φύλου. 

Αρθρο 3 

Οργάνωση και Διοίκηση 

1. ΤοΊδρυμα «ΕΚΚΛΗΣΙΑΣΤΙΚΑΙ ΚΑΤΑΣΚΗΝΩΣΕΙΣ ΙΕΡΑΣ 
ΜΗΤΡΟΠΟΛΕΩΣ ΕΔΕΣΣΗΣ ΠΕΛΛΗΣ ΚΑΙ ΑΛΜΩΠΙΑΣ», ως 
Ίδρυμα της Ιερός Μητροπόλεως, έχει άμεση και απο¬ 
κλειστική εξάρτηση από Αυτήν και μόνον. 

2. Διοικείται από πενταμελή Διοικούσα Επιτροπή (Δ.Ε.), 
που απαρτίζεται: 

α) Από τον εκάστοτε Μητροπολίτη Εδέσσης, ως Πρό¬ 
εδρο. 

β) Από τον Πρωτοσύγκελλο, νόμιμο αναπληρωτή του 
Μητροπολίτου, ως Αντιπρόεδρο, ο οποίος, σε περίπτω¬ 
ση απουσίας ή κωλύματος του Μητροπολίτου, θα ανα¬ 
πληρώνει αυτόν και θα προεδρεύει της Δ.Ε., και 

γ) Απο τρεις κληρικούς της Ιερός Μητροπόλεως που 
διακρίνονται για το ήθος, την πνευματική κατάρτιση και 
ωριμότητα και το ενδιαφέρον τους για τη ζωή και το 
έργο της τοπικής Εκκλησίας. 

3. Τα μέλη της Δ.Ε. διορίζονται από τον Μητροπολίτη, 
επί τριετή θητεία. 

4. Το αξίωμα των μελών της Δ.Ε. είναι τιμητικό και 
άμισθο. Η αντικατάσταση μέλους της Δ.Ε. ή ο επαναδι¬ 
ορισμός, εναπόκειται στην κρίση του Μητροπολίτου. 

5. Η Δ.Ε. μπορεί να συγκροτεί Υποεπιτροπές για την ορ¬ 
γάνωση ή μελέτη διαφόρων θεμάτων και εκδηλώσεων. 

6. ΤοΊδρυμα εκπροσωπείται από τον Μητροπολίτη, 
ως Πρόεδρο, ή από τον νόμιμο αναπληρωτή του, σε 
όλες τις έννομες σχέσεις του και προς όλες τις Αρχές, 
Δημόσιες ή μή. Ο Πρόεδρος υπογράφει όλα τα έγγραφα 
και τις συμβάσεις. 

7. Το προσωπικό το οποίο απαιτείται για τις λειτουρ¬ 
γικές ανάγκες του Ιδρύματος, καταβάλλεται προσπά¬ 
θεια να αποτελείται από πρόσωπα που προσφέρουν 
ανιδιοτελώς και εθελοντικώς τις υπηρεσίες τους. Εάν 
δεν εξευρίσκονται τέτοια πρόσωπα, η Δ.Ε. διορίζει επί 
μισθό προσωρινούς υπαλλήλους, μόνον για τις περιό¬ 
δους λειτουργίας των Κατασκηνώσεων και επί σχέσει 
εργασίας ιδιωτικού δικαίου. 

8. Μέλη της Δ.Ε. που δεν ανταποκρίνονται στα κα- 
θήκοντά τους ή κωλύονται στην άσκηση αυτών ή δεν 
συμβάλλουν στην εύρυθμη λειτουργία του Ιδρύματος 
ή προβαίνουν σε ενέργειες που έρχονται σε αντίθεση 
με τις αρχές και τους σκοπούς του Ιδρύματος, ή παραι¬ 
τούνται πριν από την λήξη της θητείας τους, παύονται 
και αντικαθίστανται από τον Μητροπολίτη. 

9. Η Δ.Ε. συνέρχεται ύστερα από πρόσκληση του Προ¬ 
έδρου ή του Αντιπροέδρου, όποτε παρίσταται ανάγκη 
ή συγκεκριμένος τακτικός ή έκτακτος λόγος. 

Αρθρο 4 

Αρμοδιότητες Διοικούσης Επιτροπής 

Η Δ.Ε. του Εκκλησιαστικού Ιδρύματος έχει τις ακόλου¬ 
θες αρμοδιότητες: 

α) Αποφασίζει για κάθε θέμα που αφορά στην ορ¬ 
γάνωση, διοίκηση και λειτουργία του Ιδρύματος, στη 
διαχείριση και στη διάθεση των πόρων αυτού. 

β) Επεξεργάζεται και καταρτίζει τον Εσωτερικό Κα¬ 
νονισμό λειτουργίας του Ιδρύματος και των Εκκλησια¬ 
στικών Κατασκηνώσεων. 

γ) Συνεργάζεται για όλα τα σχετικά ζητήματα με τα 
Εκκλησιαστικά Συμβούλια των Ναών, τα Ηγουμενοσυμ¬ 
βούλια των Ιερών Μονών και τα Διοικητικά Συμβούλια 
των φιλανθρωπικών, κοινοφελών και λοιπών Εκκλησι¬ 
αστικών και άλλων Ιδρυμάτων της περιφέρειας της οι¬ 
κείας Ιεράς Μητροπόλεως, με διαφόρους πολιτιστικούς, 
επιστημονικούς και φιλανθρωπικούς συλλόγους, καθώς 
και με τη Νομαρχιακή και Τοπική Αυτοδιοίκηση, τους 
τοπικούς φορείς και γενικά τις αρμόδιες κρατικές υπη¬ 
ρεσίες για την εκπλήρωση και επιτυχία των σκοπών 
του Ιδρύματος. 

δ) Μεριμνά για την εξεύρεση οικονομικών πόρων και 
για την εύρυθμη, ομαλή, απρόσκοπτη και αποτελεσμα¬ 
τική λειτουργία του Ιδρύματος. 

ε) Καθορίζει τις κατασκηνωτικές περιόδους κατά τους 
θερινούς μήνες κάθε έτους, οι οποίες είναι διαφορετικές 
αναλόγως του φύλου των κατασκηνωτών, τον αριθμό 
των κατασκηνωτών για κάθε περίοδο και το ύψος του 
ποσού των τυχόν εισφορών συμμετοχής σ’ αυτές, οι 
οποίες καταβάλλονται από τους γονείς ή από αυτούς 
που έχουν την επιμέλεια των κατακηνωτών. 

ζ) Αποφασίζει επί των αιτήσεων εισαγωγής στο Ιδρυ¬ 
μα, τις οποίες υποβάλλουν οι γονείς ή αυτοί που έχουν, 
με απόφαση Δικαστηρίου, την επιμέλεια των υποψηφίων 
κατασκηνωτών. 

η) Αποφασίζει για την αποβολή, κατόπιν εύλογης αι¬ 
τίας, κατασκηνωτή από το Ιδρυμα. 

θ) Αποφασίζει για τη φιλοξενία συναντήσεων, σεμινα¬ 
ρίων, συνεδρίων και λοιπών ποιμαντικών εκδηλώσεων 
της Ιεράς Μητροπόλεως Εδέσσης στις εγκαταστάσεις 
του Ιδρύματος, καθώς και για την παραχώρηση, υπό 
τους όρους που θέτει, των εγκαταστάσεων προς χρήση 
σε άλλους φορείς, των οποίων οι δραστηριότητες δεν 
έρχονται σε αντίθεση με αυτές της τοπικής Εκκλησί¬ 
ας, για την πραγματοποίηση εκδηλώσεων, ύστερα από 
έγγραφη και αιτιολογημένη αίτηση των ενδιαφερομέ¬ 
νων. 

ι) Καταρτίζει στο τέλος των Κατασκηνωτικών περιόδων 
κάθε έτους τον Απολογισμό γί αυτές, καθώς και στο τέλος 
κάθε ημερολογιακού έτους τον ετήσιο Προϋπολογισμό 
και τον ετήσιο Απολογισμό του Ιδρύματος, τους οποίους 
υποβάλλει για έγκριση στο Μητροπολιτικό Συμβούλιο. 

ια) Αποφασίζει για κάθε θέμα, το οποίο δεν προβλέπεται 
στον παρόντα Κανονισμό κατά την κυρίαρχη κρίση του. 

Αρθρο 5 

Στελέχωση του Ιδρύματος. 

1. Προσόντα και καθήκοντα στελεχών. 

α) Το προσωπικό των υπηρεσιών του Ιδρύματος, το 


οποίο βρίσκεται υπό την εποπτεία της Δ.Ε. αυτού, όντας 
υπόλογο σε αυτήν, πρέπει να είναι επιλεγμένο με κρι¬ 
τήριο και γνώμονα την πίστη, την αφοσίωση και τον 
σεβασμό στη Μία, Αγία, Καθολική και Αποστολική Εκ¬ 
κλησία του Χριστού, τη χαρισματική συμπεριφορά, τις 
ειδικές και δοκιμασμένες ικανότητες και εξειδικευμένες 
γνώσεις, την έξωθεν καλή μαρτυρία, την ηθική ακεραιό¬ 
τητα, την αγάπη και το ενδιαφέρον για τον συνάνθρωπο 
και ιδίως για τη νεότητα. 

β) Τη γενική ευθύνη της εύρυθμης και αποτελεσματι¬ 
κής λειτουργίας κάθε κατασκηνωτικής περιόδου, σύμ¬ 
φωνα με τους σκοπούς του, την έχει ο υπεύθυνος Κλη¬ 
ρικός, ο διορισμένος από την Δ.Ε., κάθε κατασκηνωτικής 
περιόδου. Ο υπεύθυνος Κληρικός συντονίζει, καθοδηγεί, 
ενισχύει, επιβλέπει και ελέγχει το προσωπικό των υπη¬ 
ρεσιών του Ιδρύματος (το οποίο δεν αναμειγνύεται σε 
άλλα θέματα οργάνωσης, διοίκησης, λειτουργίας και 
εν γένει ζωής του Ιδρύματος πέραν των αρμοδιοτήτων 
του), προς την κατεύθυνση της πληρέστερης άσκησης 
των καθηκόντων και γενικά του έργου του. Τον υπεύ¬ 
θυνο Κληρικό βοηθούν στο έργο του ο Αργηγός και οι 
Υπαρχηγοί της εκάστοτε κατασκηνωτικής περιόδου. 

2. Ειδικά περί των στελεχών ορίζονται τα εξής: 

α) Το προσωπικό έκαστης κατασκήνωσης, αποτελεί- 
ταΐ: 

αα) Από τον υπεύθυνο κληρικό που έχει διορισθεί 
από την Δ.Ε. 

αβ) Από τον Αρχηγό, που πρέπει να είναι απόφοιτος 
Ανώτατης ή Ανώτερης Σχολής, με ευδόκιμη κατασκη- 
νωτική εμπειρία. 

αγ) Από τους Υπαρχηγούς, έναν (1) για κάθε πενήντα 
(50) άτομα, που πρέπει να είναι τουλάχιστον απόφοιτοι 
Λυκείου. 

αδ) Από τον Οικονόμο, που πρέπει να είναι απόφοι¬ 
τος Ανώτατης ή Ανώτερης Σχολής, με δόκιμη επί της 
διαχειρίσεως εμπειρία, και 

αε) Από τους Ομαδάρχες, οι οποίοι πρέπει να είναι 
πτυχιούχοι ή φοιτητές Ανωτάτων ή Ανωτέρων Σχολών 
ή Απόφοιτοι Λυκείου. Ένας (1) ομαδάρχης πρέπει να 
αντιστοιχεί σε δέκα (10) κατασκηνωτές. 

Απαραίτητη σε κάθε περίπτωση είναι η παρουσία: 
ενός (1) Ιατρού, και ενός (1) νοσοκόμου. 

Τα στελέχη αυτά πρέπει να είναι του αυτού φύλου με 
τους κατασκηνωτές. 

β) Πρέπει να εξασφαλισθεί η πλαισίωση της κατασκήνω¬ 
σης με το απαιτούμενο κατά περίπτωση προσωπικό, ώστε 
ο αριθμός των στελεχών και του προσωπικού να απαριθ¬ 
μεί το 30% επί του όλου αριθμού των κατασκηνωτών. 

γ) Το διοικητικό προσωπικό επιλέγεται από τα μέλη 
της Δ.Ε. και εγκρίνεται από τον Μητροπολίτη, έχει δε 
την ευθύνη της καλής λειτουργίας της Κατασκηνώσεως 
και της εφαρμογής του προγράμματος. Είναι υπόλο¬ 
γο στον Μητροπολίτη και στη Δ.Ε., στην οποία μετά 
το τέλος της Κατασκηνωτικής περιόδου, ο υπεύθυνος 
Κληρικός υποβάλλει Έκθεση Πεπραγμένων. 

Άρθρο 6 

Πόροι του Ιδρύματος 

1. Πόροι του Ιδρύματος είναι: 

α) Οι εκάστοτε επιχορηγήσεις της Ιεράς Μητροπόλε¬ 
ως Εδέσσης, Πέλλης και Αλμωπίας, καθώς και οι επιχο¬ 
ρηγήσεις και οι υπέρ αυτού εισφορές των Ιερών Ναών, 
Ιερών Μονών και Ιερών Προσκυνημάτων. 

β) Οι τυχόν εισφορές συμμετοχής στις κατασκηνώ¬ 
σεις, οι οποίες καταβάλλονται από τους γονείς ή τους 
έχοντες, με απόφαση Δικαστηρίου, την επιμέλεια των 
κατασκηνωτών. 

γ) Πρόσοδοι από την πραγματοποίηση διαφόρων εκδηλώ¬ 
σεων του Ιδρύματος, εράνων, νόμιμα διενεργουμένων κ.α. 

δ) Εισφορές, σε είδος ή σε χρήμα, φίλων του Εκκλη¬ 
σιαστικού Ιδρύματος. 

ε) Κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής Ένωσης, επιχορηγήσεις της 
Νομαρχιακής ή Τοπικής Αυτοδιοίκησης, Οργανισμών 
και άλλων Νομικών Προσώπων Δημοσίου ή Ιδιωτικού 
Δικαίου, επιχορηγήσεις και δωρεές φυσικών προσώπων 
και κάθε άλλη νόμιμη επιχορήγηση. 

στ) Κάθε άλλη πρόσοδος, σύμφωνη με το Ορθόδοξο 
Χριστιανικό πνεύμα, που προέρχεται από κάθε είδους 
δραστηριότητες του Ιδρύματος και κάθε νόμιμη πηγή 
που δεν κατονομάζεται ρητά στον παρόντα Κανονι¬ 
σμό. 

2. Οι ανωτέρω οικονομικοί πόροι του Ιδρύματος δια¬ 
τίθενται κατόπιν αποφάσεως της Δ.Ε. με σκοπό: 

α) Τη φιλοξενία, διαμονή, διατροφή, εξυπηρέτηση, 
φύλαξη, προστασία, διαπαιδαγώγηση, καλλιέργεια, δη¬ 
μιουργική απασχόληση, ποιοτική ψυχαγωγία, αναψυχή 
και γενικά φροντίδα των κατασκηνωτών. 

β) Τη διοργάνωση διαφόρων εκδηλώσεων του Ιδρύ¬ 
ματος, αλλά και τη διοργάνωση συναντήσεων, σεμι¬ 
ναρίων, ημερίδων, συνεδρίων και λοιπών ποιμαντικών 
εκδηλώσεων της Ιεράς Μητροπόλεως Εδέσσης, Πέλλης 
και Αλμωπίας. 

γ) Την κάλυψη των δαπανών συντήρησης, επισκευής, 
βελτίωσης κ.λπ. των εγκαταστάσεων των κατασκηνώ¬ 
σεων. 

δ) Την κάλυψη των ποικίλων παγίων, εκτάκτων και 
λοιπών δαπανών διοίκησης και λειτουργίας του Ιδρύ¬ 
ματος. 

ε) Την προμήθεια, διαφύλαξη και συντήρηση του απα¬ 
ραίτητου κατασκηνωτικού και άλλου εξοπλισμού και 
λοιπών αναλώσιμων υλικών, προς κάλυψη των σχετικών 
αναγκών. 

στ) Την κάλυψη κάθε άλλης δαπάνης του Ιδρύματος 
που ανακύπτει και αποσκοπεί στην επίτευξη των σκο¬ 
πών αυτού. 

Αρθρο 7 

Οικονομική Διαχείρηση 

Η οικονομική διαχείριση του Ιδρύματος είναι αυτοτε¬ 
λής. Ασκείται από την Ιερά Μητρόπολη, παρακολουθείται 
δε και ελέγχεται από το Λογιστήριο αυτής, στο οποίο 
τηρούνται όλα τα νόμιμα βιβλία και δικαιολογητικά. 

Αρθρο 8 

Τηρούμενα βιβλία 

ΤοΊδρυμα των Εκκλησιαστικών Κατασκηνώσεων τηρεί 
τα ως κάτωθι Διαχειριστικά Βιβλία, συμφώνως προς το 
σύστημα τηρήσεως των Λογιστικών βιβλίων των Εκκλη¬ 
σιαστικών Νομικών Προσώπων, θεωρημένων υπό της 
Ιεράς Μητροπόλεως ήτοι: 

α) Βιβλίο Πρακτικών των συνεδριάσεων της Διοικού- 
σης Επιτροπής. 

β) Βιβλίο Πρωτοκόλλου εισερχομένων και εξερχομέ- 
νων εγγράφων. 

γ) Βιβλίο Ταμείου, διπλότυπα Γραμμάτια Εισπράξεων 
και διπλότυπα Εντάλματα Πληρωμών, εκτελεστέα εφ’ 
όσον φέρουν την υπογραφή του Προέδρου του Ιδρύμα¬ 
τος και του Ταμείου της Διοικούσης Επιτροπής. 


δ) Φάκελος διαφυλάξεως διαχειριστικών στοιχείων. 

ε) Βιβλίο Υλικού, στο οποίο καταγράφονται τα κινητά 
περιουσιακά στοιχεία που έχουν διατεθεί σε χρήση του 
Ιδρύματος. 

στ) Βιβλίο Κτηματολογίου, στο οποίο καταγράφονται 
τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος. 

ζ) Βιβλία εγγραφής και παρακολούθησης των Κατα¬ 
σκηνωτών. 

η) Βιβλίο Συμβάντων. 

Η διαχείρισις διεξάγεται δια διπλοτύπων Γραμματίων 
Εισπράξεων και Ενταλμάτων Πληρωμών, θεωρημένων 
υπό της Ιεράς Μητροπόλεως Εδέσσης, Πέλλης και Αλ- 
πωμίας και είναι εκτελεστέα εφ’ όσον φέρουν απαραι- 
τήτως την υπογραφή του Προέδρου και του Ταμίου 
του Ιδρύματος. Ο Πρόεδρος υπογράφει και άπασαν την 
αλληλογραφίαν του Ιδρύματος. 

Άρθρο 9 

Σφραγίδα του Ιδρύματος 

ΤοΊδρυμα των «ΕΚΚΛΗΣΙΑΣΤΙΚΩΝ ΚΑΤΑΣΚΗΝΩΣΕΩΝ» 
έχει δική του σφραγίδα που φέρει εις το μέσον τον Τί- 
μιον Σταυρόν και γύρω τις φράσεις “ΙΕΡΑ ΜΗΤΡΟΠΟΛΙΣ 
ΕΔΕΣΣΗΣ ΠΕΛΛΗΣ ΚΑΙ ΑΛΜΩΠΙΑΣ ΈΚΚΛΗΣΙΑΣΤΙΚΑΙ 
ΚΑΤΑΣΚΗΝΩΣΕΙΣ”». 

Αρθρο 10 

Τροποποίηση και κατάργηση του Ιδρύματος 

1. Το ανωτέρω ΕκκλησιαστικόνΊδρυμα καταργείται με 
απόφαση της Ιεράς Συνόδου, κατόπιν αιτιολογημένης 
αποφάσεως της Διοικούσης Επιτροπής, για τη λήψη της 
οποίας είναι απαραίτητη η ψήφος του Μητροπολίτου, 
ως Προέδρου, εφ’ όσον δεν εκπληρώνει τις Εκκλησιο- 
λογικές αυτού προϋποθέσεις και την αποστολή του, 
όταν παρεκκλίνει του σκοπού του ή καταστεί αδύνατη 
η λειτουργία του. 

2. Σε οποιαδήποτε περίπτωση κατάργησης του Ιδρύ¬ 
ματος, η χρήση των πάσης φύσεως περιουσιακών 
στοιχείων αυτού επανέρχεται αυτοδικαίως στο Νομικό 
Πρόσωπο της Ιεράς Μητροπόλεως Εδέσσης, Πέλλης 
και Αλμωπίας. 

Άρθρο 11 

Έναρξη ισχύος και τροποποίηση του Κανονισμού 

1. Η ισχύς του παρόντος Κανονισμού άρχεται από τη 
δημοσίευσή του στο Επίσημο Δελτίο της Εκκλησίας 
της Ελλάδος «ΕΚΚΛΗΣΙΑ» και στην Εφημερίδα της Κυ- 
βερνήσεως. 

2. Ο παρών Κανονισμός τροποποιείται από την Ιερά 
Σύνοδο κατόπιν αιτιολογημένης αποφάσεως της Δι- 
οικούσης Επιτροπής του Ιδρύματος, για τη λήψη της 
οποίας είναι απαραίτητη η ψήφος του Μητροπολίτου, 
ως Προέδρου. Δημοσιεύεται δε όπως και ο παρών Κα¬ 
νονισμός. 

Αρθρο 12 
Κάλυψις δαπάνης 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του Νομικού Προ¬ 
σώπου της Ιεράς Μητροπόλεως Εδέσσης, Πέλλης και Αλμω¬ 
πίας, το ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2006 
Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες αε 1 ουτο, προσαυξανόμενη κατά 0,20 ευω για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 00: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οΟ-γοπί από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηΙβΓΠβΙ : ΜΙρ://*ν»ν».6ΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απύ το Ιπίβτποί 

Α’ (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

1 60 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 καιτο ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηεΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 















